Circ Social | COMISSIÓ DE FORMACIÓ DE CIRC
COMISSIÓ DE FORMACIÓ DE CIRC
Category Archives: Circ Social
La Trobada de Circ Social de Catalunya obre inscripcions.
Posted by comissioformaciocirc
A la Jornada es presentaran projectes i es debatrà el present i futur del Circ Social a Catalunya
El Circ Social és un procés d’ensenyament–aprenentatge de tècniques circenses que té com a finalitat la inclusió de persones en situació de risc social i el desenvolupament de la seva relació amb la comunitat. En una proposta pedagògica d’aquest tipus s’aconsegueix estimular la creativitat i promoure les aptituds socials dels participants.
En aquest últims anys els projectes de circ social van creixent al territori català. Això va provocar que al II Pla Integral de Circ es recollissin una sèrie d’accions per impulsar-ho, unes accions que encara no s ‘han portat a terme
Davant de la necessitat de re-conèixer-nos, trobar-nos i posar en moviment els objectius del II Pla Integral de Circ la Comissió de Formació de l’APCC organitza la Trobada de Circ Social de Catalunya el 29 de novembre a l’Ateneu Popular 9Barris (C/Portlligat, 11-15, Barcelona) de les 10h a les 18h amb el següent programa:
10h Benvinguda i presentacions de projectes
12h Pausa
12.30h Present i futur del Circ Social a Catalunya
16h El Pla Integral de Circ i el Circ Social
17.30h Pausa
18h Què podem fer plegats?
A aquesta trobada es convida a formadors de circ, educadors, professorat d’escoles, administracions i a tota persona interessada.
Les inscripcions ja estan obertes, tant a nivell individual com per a la presentació de projectes de circ social. Es poden fer aquí
El dia següent, diumenge 30 de novembre, l’Ateneu acollirà l’Assemblea de la Plataforma Estatal d’Escoles de Circ Socioeducatiu. Més informació a http://plataformaescuelasdecirco.wordpress.com
Mapamundi de projectes de circ social
Article sobre el Circ Social
Arxivat a Circ Social
Etiquetes: Circ Social
La Trobada de Circ Social
La primera reunió de preparació amb les persones interessades tindrà lloc divendres 18 de maig a l’Ateneu Popular 9 Barris
Formació a l’Ateneu. Foto de Luis Montero
Fa anys que construïm projectes de circ social i que la nostra pràctica educativa va agafant forma al voltant d’aquest concepte. Sabem que a nivell internacional estan funcionant projectes a tot el món. En aquest mapa de projectes de circ social fet per Cirque du Monde ho podem veure: http://apps.cirquedusoleil.com/social-circus-map/
A nivell de Catalunya algunes persones i projectes hem comentat de manera informal la necessitat de trobar-nos, escoltar-nos, reconèixer-nos tocar-nos i olorar-nos per compartir i definir necessitats, inquietuds, reptes,…
Des de la Comissió de Formació de l’APCC hem parlat el tema i ens ha semblat molt interessant i a més hem detectat que cap de les accions marcades al II Pla Integral de Circ en relació al circ social han estat desenvolupades. I potser va sent el moment de fer-ho. El pots llegir aquí a l’apartat de formació (pàgines 38 i 39):
http://www20.gencat.cat/docs/CulturaDepartament/ICIC/Documents/Arxiu%20ICIC/II%20PLA%20INTEGRAL%20DEL%20CIRC%202012-15.pdf
Davant d’aquest dues grans línies motivacionals hem decidit impulsar, des de la Comissió de Formació de l’APCC, “La Trobada del Circ Social”. De Catalunya o més enllà, qui ho sap?. Per començar a treballar i definir-la hem quedat el divendres 16 de maig a les 11.30h a l’Ateneu Popular 9 Barris.
Tots els projectes, entitats, institucions, formadors, educadores o persones involucrades en projecte de circ social estan convidades a organitzar-les. Si voleu assistir només cal que confirmeu la vostra assistència a formacio@ateneu9b.net
Salut i Circ!
Comissió de Formació de l’APCC
Formació de Formadors/es: Curs d’Iniciació al Circ Social
L’aprenentatge d’habilitats pedagògiques per a la intervenció professional amb persones en situació de risc social a través del circ s’emmarca com una experiència innovadora que contribueix a establir nous models de referència educativa.
Aquest curs d’iniciació al circ social està adreçat a artistes, formadors/es i educadors/es de Catalunya i altres indrets d’Europa que volen aprendre eines teòriques i pràctiques per apropar-se al concepte de circ social en el treball educatiu amb persones en situació de risc social.
Formació de Formadors de Circ Social realitzada per Ateneu Popular 9 Barris al Programa Educircation per demanda de l’Associació Velnciana de Circ. 2013
Ser capaç de definir la complexitat del concepte circ social
Conèixer les tasques bàsiques d’un/a formador/a de circ social
Adquirir eines i habilitats pedagògiques bàsiques que poden ser aplicades al circ social
Adquirir eines per a la negociació i la resolució de conflictes
Formació de Formadors de Circo Social realitzada per Cirque du Soleil a Ateneu Popular 9 Barris. 2009
El curs ha estat dissenyat per l’equip pedagògic de l’Ateneu Popular 9 Barris, amb prop de 30 anys d’experiència en la intervenció educativa a través del circ. La seva elaboració ha comptat amb la col·laboració del Departament d’Acció Social de Cirque du Soleil i la Xarxa Europea de Formació Circ Social Caravan.
Dies 1, 2 i 3 març del 2013. Total hores: 15. Horaris: divendres 1 de març de 18h a 21h; dissabte 2 de març de 10h a 14h i de 15.30h a 19.30h; diumenge 3 de març de 10h a 14h.
formacio@ateneu9b.net | tel. 932761187
Arxivat a Circ Social, Formació de Formadors
Etiquetes: Circ Social, Formació de Formadors
Circ Social Formació de Formadors Formadors Pla Intergal
S’ inicia la primera formació europea en materia de circ CATE a la “Escuela de Circo de Valladolid”
Protocols bàsics de primers auxilis en circ
L’APCC engega la tercera edició del Cicle de Formació de Formadors
Associació Professionals del Circ de Catalunya – APCC
Pressupostos 2014 en 10 min Març 28, 2016
JOAN MONTI MONTANYES MARTINEZ "MONTI " NAS d´Or 2014 Octubre 17, 2014
Circ Social – Educació Transformadora
La interacció entre l’educació comunitària, les expressions artístiques i la política Novembre 2, 2017
[Nova edició] Formació de formadors de circ social Octubre 26, 2017
Circ .. Manel Sala “Ulls”
Compañia de circo eia . Espera . Trapezi Reus 2017 Octubre 24, 2017
Circ Bover - Vincles Juliol 13, 2017
Pili Serrat i Antonio Alcántara